Vo 1547 bis 1803 händ Zürchär Beamti i dä Wonig vom früänärä Abt residiärt und diä in äs Amt umbout. Diä Beamtä, wo uusschliässlich Zürchär gsii sind, händ d Iiwonär us dä Umgebig irä Zänti müässä ablifärä. Glichziitig isch Kappel a dä Landvogtei Knonau untschtellt gsii. Im Rahmä vom Almosägsetz vo 1525 hät s ehemalig Chloschtär di Armägnössigä vo dä Vogtei Knonau und äm rächtä Züriseeufär äimal i dä Wuchä mit Brot värsorgt. Zu dem Zwäck isch d Pfischtäräi  im Huus am See bout wordä.